‘বিএনপি জামায়াত না ছাড়লে রাজনীতিতে উঠে আসার সুযোগ নেই।’ বিকল্পধারা বাংলাদেশের চেয়ারম্যান একিউএম বদরুদ্দোজা চৌধুরীর এমন বক্তব্যেকে সাধুবাদ জানিয়ে মাহবুব উল আলম হানিফ বলেন, বদরুদ্দোজা চৌধুরীকে আমি ধন্যবাদ দেই। এই লোকটির মধ্যে কৃতজ্ঞতা বোধ আছে। কারণ জিয়াউর রহমান যখন দল গঠন করেন তিনি প্রতিষ্ঠাতা মহাসচিব ছিলেন। দীর্ঘদিন এই দলের সঙ্গে ছিলেন। ২০০১ সালে বিএনপি উনাকে রাষ্ট্রপতি বানান। ক্ষমতার দ্বন্দ্বে উনাকে পদত্যাগ করতে বাধ্য করানো হয়। উনার বিদায় স্বাভাবিক ছিলো না। এখনও তিনি বিএনপির মঙ্গল চান। তিনি বলেন, এই কথা আমরা প্রথম থেকেই বলছি। শেখ হাসিনা বেগম খালেদা জিয়াকে বলেছিলেন, আপনি নিজে মুক্তিযোদ্ধার স্ত্রী হিসেবে দাবি করেন, আর যুদ্ধাপরাধী জামায়াতের পক্ষ হয়ে মাঠে নামেন। এটা বাংলার মানুষ ভালো মনে করে না। আপনি এটা থেকে বেরিয়ে আসুন। খালেদা জিয়া বের হন নাই। –(ডেস্ক)